8-jarige seun trou met sy tannie in PTAFoto: LookLocal Pretoria East ŉ Berig van ŉ 8-jarige seun van Pretoria wat met sy ouer tannie getrou het, het Maandag groot opskudding veroorsaak toe internasionale mediahuise daaroor berig het. Die troue, wat reeds op 16 Februarie in Mamelodi in die ooste van Pretoria gehou is, is gehou om die jong bruidegom se voorvaders “gelukkig te hou”. Look Local Pretoria East het destyds berig die 8-jarige seun, Sanele Masilela, het R7 000-lobola betaal om met sy tannie, Helen Chabangu (50), te trou. Omtrent honderd gaste, waaronder die bruid en die bruidegom se families, is na die troue genooi. Die troue is slegs gedoen as ritueel om seker te maak die familie kry hul voorvaders se seëninge. Die troue is egter nie wettig geregistreer nie en die “egpaar” woon nie saam nie. Albei die families, selfs die bruid se man en haar vyf kinders, het die ritueel gerespekteer en gesê hulle het nie ‘n probleem dat hul ma met ŉ kind getrou het nie. Die troue het sowat R15 000 gekos. Bron: LookLocal Pretoria East. Lees die volle storie hier.